《南歌子（寿广文）》
宋代·王千秋

鹊起惊红雨，潮生涨碧澜。水晶城馆月方圆。谁唤骑鲸仙伯、下城山。

笔势翔鸾媚，词锋射斗寒。向来文价重贤关。便合批风支月、紫薇间。

作者简介：生卒年月不详，字锡老，号审斋，东平(今属山东)人，流寓金陵，晚年转徙湘湖间。与游者张安世、韩元吉等，皆南渡初名士，年辈应亦相类。词风清拔可喜，著有《审斋词》1卷。